Diari Oficial de la Generalitat Valenciana


Sumari del DOGV 9850, del 16-05-2024 (2024/4212)

RESOLUCIÓ de 27 de febrer de 2024, del Servici de Relacions Laborals i Gestió de Programes, per la qual es disposen el registre i la publicació del text de l'acta de la reunió de Comissió Paritària del I Conveni col·lectiu de comerç tèxtil de la Comunitat Valenciana, celebrada el dia 16 de febrer de 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4212


Data del document
:   27-02-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Educació, Universitats i Ocupació
    * conveni col·lectiu

RESOLUCIÓ de 27 de febrer de 2024, del Servici de Relacions Laborals i Gestió de Programes, per la qual es disposen el registre i la publicació del text de l'acta de la reunió de Comissió Paritària del I Conveni col·lectiu de comerç tèxtil de la Comunitat Valenciana, celebrada el dia 16 de febrer de 2024. [2024/4212]  
Vist el text de l'acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana, celebrada el dia 16 de febrer de 2024, subscrit, d'una part, pel Gremi de Comerciants Tèxtils, Moda i COMPLEMENTS de la Comunitat Valenciana (GRECOTEX-CV) i la Confederació Valenciana de Comerç (COVACO), i, d'una altra, per la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO-PV), i de conformitat amb el que es disposa en l'article 2.1.c del Reial decret 713/2010, de 28 de maig, sobre registre i dipòsit de convenis i acords col·lectius de treball, i en l'article 3 de l'Orde 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servici de Relacions Laborals i Gestió de Programes, d'acord amb el que s'establix en l'article 51.1 de l'Estatut d'Autonomia de la Comunitat Valenciana, i en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
Primer  
Ordenar la seua inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el dipòsit de l'acta que arreplega els acords aconseguits.  
  
Segon  
Disposar la seua publicació en el Diari Oficial de la Generalitat Valenciana.  
  
València, 27 de febrer de 2024. La cap del Servici de Relacions Laborals i Gestió de Programes: Aurora Valero Alcaraz.  
  
  
ACTA DE LA REUNIÓ DE LA COMISSIÓ PARITÀRIA DEL  
I CONVENI COL·LECTIU DE COMERÇ TÈXTIL DE LA COMUNITAT VALENCIANA  
CELEBRADA EL DIA 16 DE FEBRER DE 2024  
  
València, en la seu de GRECOTEX-CV (Gremi de Comerciants Tèxtils, de Moda i Complements de la Comunitat Valenciana), a les deu hores del dia setze de febrer de dos mil vint-i-quatre, es reunix la Comissió Paritària del I Conveni Col·lectiu de Comerç Tèxtil de la Comunitat Valenciana.  
Integren la Comissió Paritària els membres al final esmentats, representants de les organitzacions empresarials: Gremi de Comerciants Tèxtils, Moda i Complements de la Comunitat Valenciana (GRECOTEX-CV) i la Confederació de Comerciants i Autònoms de la Comunitat Valenciana (COVACO-Tèxtil), i de les organitzacions sindicals: Federació de Servei, Mobilitat i Consum d'UGT País Valencià (FESMC-UGT) i la Federació de Servicis de CCOO del País Valencià (SERVICIS-CCOO).  
  
Oberta la sessió, els assistents  
  
Exposen  
La reunió té com a únic punt de l'orde del dia l'emissió de l'acta relativa als salaris després de la publicació en el Boletín Oficial del Estado núm. 33, de 07.02.2024, del Reial decret 145/2024, de 6 de febrer, pel qual es fixa el salari mínim interprofessional per a 2024.  
Després de diverses intervencions dels presents,  
Acorden  
1. Que la revisió del salari mínim interprofessional (SMI) no afecta l'estructura ni la quantia de les taules retributives del conveni col·lectiu, quan estos salaris en el seu conjunt i en còmput anual siguen superiors als 15.876 euros en 2024, sent aplicable en tot cas el que es preveu en l'article 27 de l'Estatut dels treballadors.  
A més, tal com arreplega l'article 6, Garantia ad personam del conveni col·lectiu, «Podrà operar la compensació i absorció quan els salaris realment abonats, en el seu conjunt i en el còmput anual, siguen més favorables per a les persones treballadores que els fixats en l'orde normatiu o per conveni. Els complements de lloc de treball establits en les empreses es regiran per les seues pròpies normes».  
2. Així mateix s'aprova dipositar la present acta davant l'autoritat laboral, a l'efecte de la seua publicació i altres efectes legals oportuns, i facultar per a este tràmit el Sr. Vicente Martínez Trenco, amb DNI \*\*\*5698\*\*.  
I per deixar-ne constància, firmen el present acord en el lloc i data indicats més amunt.  
  
A les onze hores del dia setze de febrer de dos mil vint-i-quatre, s'alça la sessió.  
Per CCOO: Salvador J. Mejías Sahuquillo.  
Per UGT: Esteban Ramos Cano.  
Per COVACO: Pere Anrubia Gandía, Amparo Barroso Gómez.  
Per GRECOTEX-CV: Agustín Benavent González, Mari Carmen Pisón Mainar.